Spojená škola, Pod papierňou 2671, Bardejov

Organizačná zložka: Praktická škola

**Dodatok č. 1/2015**

**k školskému poriadku**

**pre praktickú školu**

**DODATOK č. 1**

**k Školskému poriadku pre Praktickú školu, Pod papierňou 2671 v Bardejove**

**ktorým sa tento mení a dopĺňa takto:**

**11. Hodnotenie a klasifikácia žiakov v Praktickej škole**

1/ Hodnotenie a klasifikáciu žiakov Praktickej školy upravuje Metodický pokyn č. 18/2015 na hodnotenie a klasifikáciu prospechu a správania žiakov praktických škôl.

**15. Základné práva a povinnosti zákonných zástupcov**

**1. Práva a povinnosti rodičov**

**Zákonný zástupca má právo**

* byť informovaný o výchovno-vzdelávacích výsledkoch svojho dieťaťa,
* byť informovaný o organizovaní ďalších aktivít školy (výlety, exkurzie, športové výcviky ...),
* na poskytovanie poradenských služieb vo výchove a vzdelávaní svojho dieťaťa,
* zúčastňovať sa výchovy a vzdelávania po predchádzajúcom súhlase riaditeľky školy,
* vyjadrovať sa k výchovno-vzdelávaciemu programu školy prostredníctvom orgánov školskej správy,
* byť prítomný na komisionálnom preskúšaní svojho dieťaťa po predchádzajúcom súhlase riaditeľky školy,
* do troch dní odo dňa, keď bolo žiakovi vydané vysvedčenie požiadať riaditeľku školy o komisionálne preskúšanie (z dôvodu pochybnosti objektívneho hodnotenia).

**Zákonný zástupca je povinný**

* prihlásiť dieťa na plnenie povinnej školskej dochádzky a dbať o to, aby dieťa dochádzalo do školy pravidelne a včas,
* vytvoriť pre dieťa podmienky na prípravu na výchovu a vzdelávanie v škole a na plnenie školských povinností,
* dodržiavať podmienky výchovno-vzdelávacieho procesu svojho dieťaťa určené školským poriadkom,
* dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,
* **informovať školu o zmene zdravotnej spôsobilosti jeho dieťaťa, jeho zdravotných problémov alebo iných závažných skutočnostiach, ktoré by mohli mať vplyv na priebeh výchovy a vzdelávania a na zdravotný stav žiaka (užívanie liekov, alergia ...),**
* nahradiť škodu, ktorú žiak úmyselne zavinil,
* neodkladne oznámiť vedeniu školy, ak jeho dieťa alebo niektorá z osôb žijúca v spoločnej domácnosti alebo je s nimi v trvalom styku ochorie na prenosnú infekčnú chorobu, je povinný oznámiť triednemu učiteľovi resp. riaditeľke školy každé vážnejšie ochorenie žiaka , ktoré si vyžaduje individuálny prístup zo strany pedagógov,
* v prípade podozrenia na šikanovanie informovať triedneho učiteľa, výchovného poradcu školy, ktorí problém budú riešiť aj za pomoci odborníkov.

**Povinnosti rodiča v príprave svojho dieťaťa do školy s poukázaním na ustanovenia § 144 ods. 7-10, 153 školského zákona a §28 odst.1,2 zákona o rodine.**

**Oznámenie o protiprávnom konaní a návrh na uloženie výchovných opatrení alebo zásah do rodičovských práv podľa zákona o rodine.**

Zákonný zástupca má plnú zodpovednosť za svoje dieťa v čase mimo vyučovania.

**2. Spolupráca školy a rodiny**

1. Rodičia, iní zákonní zástupcovia žiakov sa dobrovoľne združujú v Rodičovskom združení. Združenie rodičov je významnou formou aktívnej účasti občanov na riešení otázok výchovy detí a mládeže a na riadení škôl a výchovných zariadení.
2. Úlohou Rodičovského združenia je poskytovať škole materiálnu pomoc verejnoprospešnou prácou svojich členov predovšetkým pri zlepšovaní školského prostredia, poskytovať škole finančnú pomoc pri zabezpečovaní mimoškolských a mimo triednych výchovných podujatí, plniť podľa potreby ďalšie úlohy v prospech školy, predovšetkým pri zabezpečovaní školskej dochádzky, pri školskom stravovaní a pri spravovaní fondu školských učebníc, pomáhať škole pri spolupráci so závodmi a spoločenskými organizáciami, podporovať úsilie učiteľov o trvalé a hlboké vedomosti žiakov, o zníženie počtu zaostávajúcich žiakov, o výchovu žiakov k uvedomelej disciplíne, pomáhať škole pri výchove žiakov, predovšetkým v mimo triednej a mimoškolskej činnosti, venovať veľkú starostlivosť výchove žiakov k správnej voľbe povolania, pomáhať riešiť prípady žiakov s výchovnými problémami a spolupôsobiť pri ochrane detí a mládeže pred škodlivými vplyvmi.
3. Rodičovské združenie **nezasahuje do výchovno-vzdelávacieho procesu školy**, ale pomáha vytvárať podmienky pre jeho priaznivý priebeh a podporuje ho.
4. Rodičom a iným osobám nie je dovolené vstupovať počas vyučovania do priestorov triedy a vyrušovať učiteľa bez povolenia riaditeľky školy alebo jej zástupcu.
5. Triednym stretnutiam ZRŠ (3x v roku) predchádza stretnutie rodičovskej rady (triedny dôverník z každej triedy).

**3. Požiadavky na verejnosť**

1. Každý návštevník, ktorý vstúpi do objektu školy, je povinný ohlásiť sa školníkovi a uviesť účel návštevy. Návštevy sa evidujú v Knihe návštev.
2. Verejnosti nie je dovolené vstupovať do priestorov školy počas vyučovania a po vyučovaní, pokiaľ to nie je vopred dohodnuté a povolené riaditeľkou školy alebo jej zástupcom.

**Všeobecné a záverečné ustanovenia**

Dodatok k Školskému poriadku bol prerokovaný a schválený na pedagogickej porade dňa 30.9.2015

Tento dodatok č. 1 k školskému poriadku nadobúda účinnosť dňom 30.9. 2015

V Bardejove dňa 30.9.2015

Vypracovala: Mgr. Anna Mikulová

Mgr. Magdaléna Zábojníková

riaditeľka školy